Α4-0130/96

Σχέδιο πράξης του Συμβουλίου για την κατάρτιση του πρωτοκόλλου της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων και σχέδιο πρωτοκόλλου που καταρτίσθηκε με βάση το άρθρο Κ3 της Συνθήκης για την Ευρωπαϊκή Ένωση όσον αφορά τη σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων (υπάλληλοι και μέλη) (C4-0607/95) - 12549/95 - 96/0902 (CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τίτλος

>Αρχικό κείμενο>

Σχέδιο πράξης του Συμβουλίου για την κατάρτιση του πρωτοκόλλου της Σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων

>Κείμενο μετά την ψηφοφορία στο ΕΚ>

Σχέδιο Πράξης του Συμβουλίου για την κατάρτιση της Σύμβασης σχετικά με την διαφθορά εις βάρος των Ευρωπαϊκών Κοινοτήτων

(H τροποποίηση αυτή εφαρμόζεται σε αμφότερα τα κείμενα)

(Τροπολογία 2)

Τρίτη αιτιολογική σκέψη

>Αρχικό κείμενο>

εκτιμώντας ότι είναι αναγκαίο, σε δεύτερο επίπεδο, να συμπληρωθεί η σύμβαση αυτή από ένα πρωτόκολλο, που θα αποσκοπεί στην καταπολέμηση πράξεων δωροδοκίας στις οποίες είναι αναμεμειγμένοι οι υπάλληλοι, τόσο εθνικοί δημόσιοι όσο και κοινοτικοί, και που ζημιώνουν ή μπορεί να ζημιώσουν τα οικονομικά συμφέροντα των Ευρωπαϊκών Κοινοτήτων

>Κείμενο μετά την ψηφοφορία στο ΕΚ>

εκτιμώντας ότι είναι αναγκαίο, σε δεύτερο επίπεδο, να συμπληρωθεί η σύμβαση της 26ης Ιουλίου 1995 από μία σύμβαση, που θα αποσκοπεί στην καταπολέμηση πράξεων δωροδοκίας στις οποίες είναι ανεμειγμένοι οι υπάλληλοι, τόσο εθνικοί δημόσιοι όσο και κοινοτικοί, και που ζημιώνουν ή που μπορεί να ζημιώσουν τα συμφέροντα των Ευρωπαϊκών Κοινοτήτων.

(Τροπολογία 3)

Aιτιολογική σκέψη 3α (νέα)

>Κείμενο μετά την ψηφοφορία στο ΕΚ>

ότι πρέπει επίσης να ληφθούν μέτρα κατά πράξεων δωροδοκίας από ή σε σχέση με άλλα πρόσωπα που είναι διορισμένα ή ασκούν άλλες δραστηριότητες στις Ευρωπαϊκές Κοινότητες[semigr ]

(Τροπολογία 4)

Τίτλος

>Αρχικό κείμενο>

Σχέδιο πρωτοκόλλου, βάσει του άρθρου Κ.3 της Συνθήκης για την Ευρωπαϊκή Ένωση, που προσαρτάται στη Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων

>Κείμενο μετά την ψηφοφορία στο ΕΚ>

Σύμβαση, βάσει του άρθρου Κ.3 της Συνθήκης για την Ευρωπαϊκή Ένωση, σχετικά με τις ποινικές διαδικασίες για την καταπολέμηση της διαφθοράς εις βάρος των Ευρωπαϊκών Κοινοτήτων,

(Τροοπολογία 5)

Άρθρο 1, παράγραφος 1, εδάφιο 1α (νέο) και παράγραφος 2

>Κείμενο μετά την ψηφοφορία στο ΕΚ>

Εξομοιώνονται με τους ευρωπαίους υπαλλήλους τα πρόσωπα που εργάζονται ή είναι διευθυντικά στελέχη στην ΕΤΕ, το ΕΣΚΤ και το ΕΝΙ,

>Αρχικό κείμενο>

2. Με τον όρο «σύμβαση» νοείται: Η σύμβαση που καταρτίστηκε στις Βρυξέλλες, στις 26 Ιουλίου 1995, βάσει του άρθρου Κ.3 της Συνθήκης για την Ευρωπαϊκή Ένωση, για την προστασία των οικονομικών συμφερόντων των Ευρωπαϊκών Κοινοτήτων (Επίσημη Εφημερίδα των Ευρωπαϊκών Κοινοτήτων, .... 1995)

>Κείμενο μετά την ψηφοφορία στο ΕΚ>

2. Με τον όρο «σύμβαση της 26ης Ιουλίου 1995" νοείται: Η σύμβαση που καταρτίστηκε στις Βρυξέλλες, στις 26 Ιουλίου 1995, βάσει του άρθρου Κ.3 της Συνθήκης για την Ευρωπαϊκή Ένωση, για την προστασία των οικονομικών συμφερόντων των Ευρωπαϊκών Κοινοτήτων (Επίσημη Εφημερίδα των Ευρωπαϊκών Κοινοτήτων, C 316 της 27.11.1995, σελ. 48)

(Τροπολογία 6)

Άρθρο 2

>Κείμενο μετά την ψηφοφορία στο ΕΚ>

Αδίκημα παθητικής δωροδοκίας

>Αρχικό κείμενο>

1. Για τους σκοπούς του παρόντος πρωτοκόλλου, παθητική δωροδοκία στοιχειοθετείται όταν ο υπάλληλος, εκ προθέσεως, ζητά, δέχεται ή λαμβάνει, άμεσα ή με τη μεσολάβηση τρίτου, για τον εαυτόν του ή για τρίτο, οιεσδήποτε προσφορές, υποσχέσεις ή ωφελήματα για να τελέσει ή για να μην τελέσει πράξη στο πλαίσιο των καθηκόντων του ή κατά την άσκηση των καθηκόντων του, κατά τρόπον αντίθετο προς τα επίσημα καθήκοντά του, η οποία ζημιώνει ή μπορεί να ζημιώσει τα οικονομικά συμφέροντα των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

1. Τα κράτη μέλη συμπεριλαμβάνουν στη νομοθεσία τους ως αδίκημα παθητικής δωροδοκίας εις βάρος των Ευρωπαϊκών Κοινοτήτων: το γεγονός για ένα υπάλληλο να ζητά, δέχεται ή λαμβάνει άμεσα ή μέσω άλλου, για τον εαυτόν του ή με τη μεσολάβηση τρίτου, οιεσδήποτε προσφορές, υποσχέσεις ή ωφελήματα για

α) να τελέσει πράξη στο πλαίσιο των καθηκόντων του ή κατά την άσκηση των καθηκόντων του κατά τρόπο αντίθετο προς τα επίσημα καθήκοντά του

β) να μη τελέσει πράξη στο πλαίσιο των καθηκόντων του ή κατά την άσκηση των καθηκόντων του, που τα επίσημα καθήκοντά του του ζητούν να πράξει

γ) να μην επανορθώσει ή να μην αναφέρει στους ανωτέρους του ένα λάθος ή πταίσμα που πραγματοποιήθηκε προηγουμένως.

>Αρχικό κείμενο>

2. Κάθε κράτος μέλος λαμβάνει τα αναγκαία μέτρα για να εξασφαλίσει ότι η συμπεριφορά που αναφέρεται στην παράγραφο 1 συνιστά ποινικό αδίκημα.

>Κείμενο μετά την ψηφοφορία στο ΕΚ>

Διαγράφεται

(Τροπολογία 7)

Άρθρο 3

>Κείμενο μετά την ψηφοφορία στο ΕΚ>

Αδίκημα ενεργητικής δωροδοκίας

>Αρχικό κείμενο>

1. Για τους σκοπούς του παρόντος πρωτοκόλλου, ενεργητική δωροδοκία στοιχειοθετείται όταν οιοσδήποτε, εκ προθέσεως, υπόσχεται ή παραχωρεί, απευθείας ή μέσω τρίτου, οιασδήποτε φύσεως ωφέλημα σε υπάλληλο είτε για τον ίδιο είτε για τρίτον, για να τελέσει ή για να μην τελέσει πράξη στο πλαίσιο των καθηκόντων του ή κατά την άσκηση των καθηκόντων του, κατά τρόπο αντίθετο προς τα επίσημα καθήκοντά του, η οποία ζημιώνει ή μπορεί να ζημειώσει τα οικονομικά συμφέροντα των Ευρωπαϊκών Κοινοτήτων

>Κείμενο μετά την ψηφοφορία στο ΕΚ>

Τα κράτη μέλη συμπεριλαμβάνουν στην νομοθεσία τους ως αδίκημα ενεργητικής δωροδοκίας το γεγονός, για οιονδήποτε, να υπόσχεται ή να παραχωρεί απευθείας ή μέσω τρίτου προσφορές, υποσχέσεις ή ωφελήματα κάθε είδους σε ένα υπάλληλο, είτε για τον ίδιο είτε για τρίτον,

α) για να τελέσει πράξη στο πλαίσιο των καθηκόντων του ή κατά την άσκηση των καθηκόντων του, κατά τρόπο αντίθετο προς τα επίσημα καθήκοντά του

β) για να μην τελέσει πράξη στο πλαίσιο των καθηκόντων του ή κατά την άσκηση των καθηκόντων του όπως πρέπει να πράξει στο πλαίσιο των επίσημων καθηκόντων του

γ) για να μην επανορθώσει ή αναφέρει στους ιεραρχικά ανωτέρους του ένα λάθος ή πταίσμα που έγινε προηγουμένως

>Αρχικό κείμενο>

2. Κάθε κράτος μέλος λαμβάνει τα αναγκαία μέτρα για να εξασφαλίσει ότι η εκ προθέσεως τέλεση των πράξεων που μνημονεύονται στην παράγραφο 1 συνιστά ποινικό αδίκημα.

>Κείμενο μετά την ψηφοφορία στο ΕΚ>

Διαγράφεται

(Τροπολογία 8)

Άρθρο 3α (νέο)

>Κείμενο μετά την ψηφοφορία στο ΕΚ>

Άρθρο 3α

Διακεκριμένο αδίκημα

>Κείμενο μετά την ψηφοφορία στο ΕΚ>

Μία επιβαρυντική επίπτωση ενός αδικήματος αποτελεί η διαφθορά που αναφέρεται στα άρθρα 3 και 4, η οποία διαπράττεται από οργανωμένη ομάδα και/ή ασκείται σε μόνιμη βάση

(Τροπολογία 9)

Άρθρο 3β (νέο)

>Κείμενο μετά την ψηφοφορία στο ΕΚ>

Άρθρο 3β

Απόπειρα ή συνεργία

Θεωρούνται επίσης ως αδικήματα η απόπειρα, η συνεργία, η ηθική αυτουργία και κάθε άλλη μορφή συμμετοχής στα αδικήματα που προσδιορίζονται από τα άρθρα 3 και 3α.

(Tροπολογία 10)

Άρθρο 4, παράγραφοι 1, 2 και 3

>Αρχικό κείμενο>

1. Κάθε κράτος μέλος λαμβάνει τα απαραίτητα μέτρα για να εξασφαλίσει ότι οι περιγραφές των παραβάσεων του οικείου ποινικού δικαίου που στοιχειοθετούν συμπεριφορά που αναφέρεται στο άρθρο 1 της Σύμβασης και οι οποίες διαπράττονται από τους εθνικούς δημόσιους υπαλλήλους του κατά την άσκηση των καθηκόντων τους, ισχύουν ωσαύτως και στην περίπτωση κατά την οποία διαπράττονται από κοινοτικούς υπαλλήλους κατά την άσκηση των καθηκόντων τους.

>Κείμενο μετά την ψηφοφορία στο ΕΚ>

1. Κάθε κράτος μέλος λαμβάνει τα απαραίτητα μέτρα για να εξασφαλίσει ότι οι περιγραφές των παραβάσεων του οικείου ποινικού δικαίου που στοιχειοθετούν συμπεριφορά που αναφέρεται στο άρθρο 1 της Σύμβασης της 26ης Ιουλίου 1995 και οι οποίες διαπράττονται από τους εθνικούς δημόσιους υπαλλήλους του κατά την άσκηση των καθηκόντων τους, ισχύουν ωσαύτως και στην περίπτωση κατά την οποία διαπράττονται από κοινοτικούς υπαλλήλους και υπαλλήλους άλλων κρατών μελών κατά την άσκηση των καθηκόντων τους.

>Αρχικό κείμενο>

2. Κάθε κράτος μέλος λαμβάνει τα απαραίτητα μέτρα για να εξασφαλίσει ότι στο οικείο ποινικό του δίκαιο οι περιγραφές των παραβάσεων που αναφέρονται στην παράγραφο 1 και στα άρθρα 2 και 3 και οι οποίες διαπράττονται από ή προς μέλη της κυβέρνησής του, του Κοινοβουλίου, των Ανωτάτων Δικαιοδοτικών του Οργάνων ή του Ελεγκτικού του Συνεδρίου, κατά την άσκηση των καθηκόντων τους, ισχύουν ωσαύτως και στις περιπτώσεις κατά τις οποίες διαπράττονται αντίστοιχα από ή προς μέλη της Επιτροπής, του Ευρωπαϊκού Κοινοβουλίου, του Δικαστηρίου ή του Ελεγκτικού Συνεδρίου κατά την άσκηση των καθηκόντων τους.

>Κείμενο μετά την ψηφοφορία στο ΕΚ>

2. Κάθε κράτος μέλος λαμβάνει τα απαραίτητα μέτρα για να εξασφαλίσει ότι στο οικείο ποινικό του δίκαιο οι περιγραφές των παραβάσεων που αναφέρονται στην παράγραφο 1 και στα άρθρα 2, 3, 3α και 3β και οι οποίες διαπράττονται από ή προς μέλη της κυβέρνησής του, του Κοινοβουλίου του, του Διαμεσολαβητή, των Ανωτάτων Δικαιοδοτικών του Οργάνων ή του Ελεγκτικού του Συνεδρίου, κατά την άσκηση των καθηκόντων τους, ισχύουν ωσαύτως και στις περιπτώσεις κατά τις οποίες διαπράττονται αντίστοιχα από ή προς μέλη της Επιτροπής, των μελών του Συμβουλίου, του Ευρωπαϊκού Κοινοβουλίου, του Διαμεσολαβητή, των μελών του Δικαστηρίου ή του Ελεγκτικού Συνεδρίου κατά την άσκηση των καθηκόντων τους.

>Αρχικό κείμενο>

3. Όταν ένα κράτος μέλος έχει θεσπίσει ειδική νομοθεσία για πράξεις ή παραλήψεις των οποίων φέρουν την ευθύνη μέλη της κυβέρνησης λόγω της ειδικής πολιτικής τους θέσης στο εν λόγω κράτος μέλος, το άρθρο 4 παράγραφος 2 μπορεί να μην εφαρμόζεται στην νομοθεσία αυτή, εφόσον το κράτος μέλος εξασφαλίζει ότι τα μέλη της Επιτροπής καλύπτονται από την ποινική νομοθεσία που εφαρμόζει στα άρθρα 2, 3 και 4 παράγραφος 1.

>Κείμενο μετά την ψηφοφορία στο ΕΚ>

3. Όταν ένα κράτος μέλος έχει θεσπίσει ειδική νομοθεσία για πράξεις ή παραλήψεις των οποίων φέρουν την ευθύνη μέλη της κυβέρνησης λόγω της ειδικής πολιτικής τους θέσης στο εν λόγω κράτος μέλος, το άρθρο 4, παράγραφος 2 μπορεί να μην εφαρμόζεται στην νομοθεσία αυτή, εφόσον το κράτος μέλος εξασφαλίζει ότι τα μέλη της Επιτροπής καθώς και τα μέλη του Συμβουλίου καλύπτονται από την ποινική νομοθεσία που εφαρμόζει στα άρθρα 2, 3, 3α, 3β και 4 παράγραφος 1.

(Τροπολογία 11)

Άρθρο 5

>Κείμενο μετά την ψηφοφορία στο ΕΚ>

Κυρώσεις

>Αρχικό κείμενο>

1. Κάθε κράτος μέλος λαμβάνει τα αναγκαία μέτρα για να εξασφαλίσει ότι οι μορφές συμπεριφοράς περί των οποίων τα άρθρα 2 και 3, καθώς και η συνεργία και η ηθική αυτουργία που συνδέονται με αυτές επισύρουν αποτελεσματικές, αναλογικές και αποτρεπτικές ποινές, συμπεριλαμβανομένων - στις σοβαρές τουλάχιστον περιπτώσεις - και στερητικών της ελευθερίας ποινών για τις οποίες χωρεί έκδοση.

>Κείμενο μετά την ψηφοφορία στο ΕΚ>

1. Κάθε κράτος μέλος λαμβάνει τα αναγκαία μέτρα για να εξασφαλίσει ότι οι μορφές συμπεριφοράς περί των οποίων τα άρθρα 2 και 3, 3α, 3β και 4, επισύρουν αποτελεσματικές, αναλογικές και αποτρεπτικές ποινές συμπεριλαμβανομένων και στερητικών της ελευθερίας ποινών το λιγότερο 3 ετών για τις οποίες χωρεί ενδεχομένως έκδοση.

>Αρχικό κείμενο>

2. (Διαγράφεται)

>Κείμενο μετά την ψηφοφορία στο ΕΚ>

2. (Διαγράφεται)

>Αρχικό κείμενο>

3. Η πρώτη παράγραφος δεν θίγει την από μέρους των αρμοδίων αρχών άσκηση πειθαρχικών εξουσιών κατά εθνικών δημοσίων ή κοινοτικών υπαλλήλων. Κατά τον καθορισμό της επιβλητέας ποινής, τα ποινικά δικαστήρια μπορούν να λαμβάνουν υπόψη, σύμφωνα με τις αρχές της νομοθεσίας τους, όποια πειθαρχική κύρωση έχει ήδη επιβληθεί στο ίδιο πρόσωπο για την ίδια συμπεριφορά του.

>Κείμενο μετά την ψηφοφορία στο ΕΚ>

3. Κατά τον καθορισμό μίας ποινής που θα επιβληθεί, τα ποινικά δικαστήρια μπορούν να λάβουν υπόψη, σύμφωνα με τις αρχές της νομοθεσίας τους, μεταξύ άλλων κάθε πειθαρχική κύρωση η οποία έχει ήδη επιβληθεί στο ίδιο πρόσωπο για την ίδια συμπεριφορά, καθώς και κάθε άλλη σημαντική περίσταση, όπως η σημασία των προσφορών, των υποσχέσεων ή άλλων πλεονεκτημάτων και το εύρος της πράξης από την άποψη των συμφερόντων των Ευρωπαϊκών Κοινοτήτων.

(Τροπολογία 12)

Άρθρο 6, παράγραφος 1

>Κείμενο μετά την ψηφοφορία στο ΕΚ>

Αρμοδιότητες

>Αρχικό κείμενο>

1. Κάθε κράτος μέλος λαμβάνει τα απαραίτητα μέτρα για τον καθορισμό της δικαιοδοσίας του όσον αφορά τις παραβάσεις που έχει θεσπίσει σύμφωνα με τα άρθρα 2, 3 και 4, στις περιπτώσεις κατά τις οποίες:

>Κείμενο μετά την ψηφοφορία στο ΕΚ>

1. Κάθε κράτος μέλος λαμβάνει τα απαραίτητα μέτρα για τον καθορισμό της δικαιοδοσίας του όσον αφορά τις παραβάσεις που έχει θεσπίσει σύμφωνα με τα άρθρα 2, 3, 3α, 3β και 4, στις περιπτώσεις κατά τις οποίες:

>Αρχικό κείμενο>

α) η παράβαση έχει διαπραχθεί, εξ ολοκλήρου ή εν μέρει, στο έδαφός του,

>Κείμενο μετά την ψηφοφορία στο ΕΚ>

α) η παράβαση έχει διαπραχθεί, εξ ολοκλήρου ή εν μέρει, στο έδαφός του,

>Αρχικό κείμενο>

β) ο δράστης της παράβασης είναι υπήκοος ή δημόσιος υπάλληλος του ενδιαφερόμενου κράτους μέλους,

>Κείμενο μετά την ψηφοφορία στο ΕΚ>

β) η παράβαση έχει διαπραχθεί από ή κατά κοινοτικού υπαλλήλου στην υπηρεσία θεσμικού οργάνου των Κοινοτήτων ή οργανισμού συσταθέντος δυνάμει των Συνθηκών για την ίδρυση των Κοινοτήτων μέ έδρα το περί ού ο λόγος κράτος μέλος,

>Αρχικό κείμενο>

γ) η παράβαση έχει διαπραχθεί έναντι ενός των προσώπων περί των οποίων το άρθρο 1 ή των μελών των αναφερομένων στο άρθρο 4 παράγραφος 2 των θεσμικών οργάνων, το οποίο είναι υπήκοος του περί ού ο λόγος κράτος μέλος,

>Κείμενο μετά την ψηφοφορία στο ΕΚ>

γ) ο δράστης της παράβασης είναι υπήκοος του κράτους μέλους ή υπάλληλος σύμφωνα με τις διατάξεις που αναφέρονται στο άρθρο 1 παράγραφοι 1 και 1α,

>Αρχικό κείμενο>

δ) ο δράστης της παράβασης είναι κοινοτικός υπάλληλος στην υπηρεσία θεσμικού οργάνου των Κοινοτήτων ή οργανισμού συσταθέντος δυνάμει των Συνθηκών για την ίδρυση των Κοινοτήτων με έδρα στο περί ού ο λόγος κράτος μέλος.

>Κείμενο μετά την ψηφοφορία στο ΕΚ>

δ) η παράβαση έχει διαπραχθεί έναντι ενός των προσώπων που αναφέρονται στο άρθρο 1, παράγραφοι 1, και 1α, το οποίο είναι υπήκοος του περί ού ο λόγος κράτος μέλος,

(Τροπολογία 13)

Άρθρο 6, παράγραφος 2

>Αρχικό κείμενο>

2. Κάθε κράτος μέλος μπορεί να δηλώσει, κατά τη γνωστοποίηση περί της οποίας το άρθρο 9 παράγραφος 2, ότι δεν εφαρμόζει ή ότι εφαρμόζει σε συγκεκριμένες περιπτώσεις ή περιστάσεις έναν ή περισσότερους από τους κανόνες που αναφέρονται στην παράγραφο 1, σημεία β), γ), και δ).

>Κείμενο μετά την ψηφοφορία στο ΕΚ>

Διαγράφεται

(Τροπολογία 14)

Άρθρο 6α (νέο)

>Κείμενο μετά την ψηφοφορία στο ΕΚ>

Άρθρο 6α (νέο)

Τάξη των αρμοδιοτήτων

1. Οι αρχές που έχουν επιφορτισθεί με την έρευνα και έχουν αποφασίσει την ποινική δίωξη, σε περίπτωση απουσίας σύγκρισης, τηρούν κατά σειρά την τάξη των αρμοδιοτήτων που αναφέρονται στο προηγούμενο άρθρο.

>Κείμενο μετά την ψηφοφορία στο ΕΚ>

2. Όμως, αν αποφασισθεί να μην υπάρξει ποινική δίωξη σε ένα άλλο κράτος μέλος που έχει προτεραιότητα, τα άλλα κράτη μέλη καθίστανται αρμόδια για την ποινική δίωξη και αυτό, σε περίπτωση απουσίας σύγκρισης, σύμφωνα με την τάξη των αρμοδιοτήτων που αναφέρονται στο προηγούμενο άρθρο.

(Τροπολογία 15)

Άρθρο 6β (νέο)

>Κείμενο μετά την ψηφοφορία στο ΕΚ>

Άρθρο 6β

Διαδικασία

1. Τα κράτη μέλη γνωστοποιούν στα κοινοτικά θεσμικά όργανα που εμπλέκονται κάθε περιστατικό, ακόμα και εικαζόμενο που αφορά διαφθορά σε βάρος των Ευρωπαϊκών Κοινοτήτων ή τις διαδικασίες που αναφέρονται στα άρθρα 3, 3α, 3β, 4, 5, 6 και 6α, και για τα οποία έχουν λάβει γνώση.

>Κείμενο μετά την ψηφοφορία στο ΕΚ>

2. Τα θεσμικά κοινοτικά όργανα γνωστοποιούν στα ενεχόμενα κράτη μέλη κάθε περιστατικό, ακόμη και εικαζόμενο που αφορά διαφθορά και/ή το οποίο γνωρίζουν σύμφωνα με τις διαδικασίες που αναφέρονται στα άρθρα 3, 3α, 3β, 4, 5, 6 και 6α του(των) κράτους(κρατών) μέλους(μελών).

>Κείμενο μετά την ψηφοφορία στο ΕΚ>

3. Σε περίπτωση που ένα κοινοτικό θεσμικό όργανο λαμβάνει την πρωτοβουλία να ανακοινώσει τα περιστατικά το κράτος μέλος έχει την υποχρέωση να προβεί σε συμπληρωματικές έρευνες και να διώξει τον δράστη (ή τους δράστες) εάν έχουν συγκεντρωθεί αρκετές αποδείξεις.

>Κείμενο μετά την ψηφοφορία στο ΕΚ>

4. Σε περίπτωση που ένα κράτος μέλος λάβει την πρωτοβουλία να ανακοινώσει τα περιστατικά τα ενεχόμενα κράτη μέλη πληροφορούν τα θεσμικά κοινοτικά όργανα για την επιλογή του κράτους μέλους που θα διώξει τον δράστη/τους δράστες του αδικήματος. Στην περίπτωση αυτή το κοινοτικό όργανο προχωρεί σε εσωτερικές έρευνες και ανακοινώνει τα αποτελέσματα στο εν λόγω κράτος μέλος.

(Τροπολογία 16)

Άρθρο 6γ (νέο)

>Κείμενο μετά την ψηφοφορία στο ΕΚ>

Άρθρο 6γ

Δικαστική αρωγή

1. Οι αρμόδιες αρχές κάθε κράτους μέλους πρέπει, κατόπιν αιτήσεως των αρμοδίων αρχών ενός άλλου κράτους μέλους και της Επιτροπής, να παράσχουν την ευρύτερη δυνατή δικαστική αρωγή, για κάθε διαδικασία που αποσκοπεί στην καταστολή των παραβάσεων που προβλέπονται στα άρθρα 2, 3, 3α, 3β και 4,

>Κείμενο μετά την ψηφοφορία στο ΕΚ>

2. Το κράτος μέλος δεν θα μπορεί να αρνηθεί τη δικαστική αρωγή παρά μόνο εάν θεωρεί ότι η εκτέλεση της αιτήσεως είναι τέτοιας φύσεως που μπορεί να προσβάλει τη δημόσια τάξη του.

>Κείμενο μετά την ψηφοφορία στο ΕΚ>

3. Κάθε άρνηση να χορηγηθεί η δικαστική αρωγή θα πρέπει να είναι αιτιολογημένη και να γνωστοποιείται στον Πρόεδρο της Επιτροπής.

(Τροπολογία 17)

Άρθρο 7, παράγραφος 1

>Αρχικό κείμενο>

1. Οι διατάξεις του άρθρου 3, του άρθρου 5, παράγραφοι 1, 2, 4 και του άρθρου 6 της Σύμβασης εφαρμόζονται στις μορφές συμπεριφοράς περί των οποίων τα άρθρα 2, 3 και 4 του παρόντος πρωτοκόλλου.

>Κείμενο μετά την ψηφοφορία στο ΕΚ>

1. Οι διατάξεις του άρθρου 3, του άρθρου 5, παράγραφοι 1, 2, 4 και του άρθρου 6 της Σύμβασης της 26ης Ιουλίου 1995 εφαρμόζονται στις μορφές συμπεριφοράς που προβλέπονται από τα άρθρα 2, 3, 3α, 3β και 4 της παρούσας σύμβασης.

(Τροπολογία 18)

Άρθρο 7α (νέο)

>Κείμενο μετά την ψηφοφορία στο ΕΚ>

Άρθρο 7α

Στο κράτος μέρος που ασκεί τη δίωξη κατ'εφαρμογή των προηγούμενων άρθρων, εφαρμόζονται οι διατάξεις του ποινικού κώδικα και της ποινικής δικονομίας του εν λόγω κράτους μέλους.

(Τροπολογία 19)

Άρθρο 8, παράγραφοι 2α και 2β (νέες)

>Αρχικό κείμενο>

Δικαστήριο

>Κείμενο μετά την ψηφοφορία στο ΕΚ>

Δικαστήριο

>Αρχικό κείμενο>

1. Οι διαφορές μεταξύ των κρατών μελών σχετικά με την ερμηνεία ή την εφαρμογή του παρόντος πρωτοκόλλου πρέπει να εξετάζονται, σε ένα πρώτο στάδιο, στα πλαίσια του Συμβουλίου σύμφωνα με τη διαδικασία του τίτλου VI της Συνθήκης για την Ευρωπαϊκή Ένωση προκειμένου να επιλυθούν.

>Κείμενο μετά την ψηφοφορία στο ΕΚ>

1. Οι διαφορές μεταξύ των κρατών μελών σχετικά με την ερμηνεία ή την εφαρμογή της παρούσας σύμβασης πρέπει να εξετάζονται, σε ένα πρώτο στάδιο, στα πλαίσια του Συμβουλίου σύμφωνα με τη διαδικασία του τίτλου VI της συνθήκης για την Ευρωπαϊκή Ένωση προκειμένου να επιλυθούν.

>Αρχικό κείμενο>

Εάν μετά την παρέλευση έξι μηνών δεν έχει μπορέσει να βρεθεί λύση, οι διάδικοι μπορούν να φέρουν το θέμα ενώπιον του Δικαστηρίου των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

Εάν μετά την παρέλευση έξι μηνών δεν έχει μπορέσει να βρεθεί λύση, οι διάδικοι φέρουν το θέμα ενώπιον του Δικαστηρίου των Ευρωπαϊκών Κοινοτήτων.

>Αρχικό κείμενο>

2. Οι διαφορές σχετικά με το άρθρο 1, με εξαίρεση τη δεύτερη περίπτωση της παραγράφου 1, και τα άρθρα 2, 3, 4 και 7 παράγραφος 2, 3η περίπτωση του παρόντος πρωτοκόλλου μεταξύ ενός ή περισσοτέρων κρατών μελών και της Επιτροπής των Ευρωπαϊκών Κοινοτήτων οι οποίες δεν κατέστη δυνατόν να ρυθμισθούν δια την διαπραγματευτικής οδού μπορούν να παραπεμφθούν στο Δικαστήριο.

>Κείμενο μετά την ψηφοφορία στο ΕΚ>

2. Οι διαφορές σχετικά με το άρθρο 1, με εξαίρεση τη δεύτερη περίπτωση της παραγράφου 1, και τα άρθρα 2, 3, 4, και 7 παράγραφος 2, τρίτη περίπτωση της παρούσας σύμβασης μεταξύ ενός ή περισσοτέρων κρατών μελών και της Επιτροπής των Ευρωπαϊκών Κοινοτήτων οι οποίες δεν κατέστη δυνατόν να ρυθμιστούν δια της διαπραγματευτικής οδού παραπέμπονται στο Δικαστήριο.

>Κείμενο μετά την ψηφοφορία στο ΕΚ>

2α. Το Δικαστήριο των Ευρωπαϊκών Κοινοτήτων είναι αρμόδιο να λαμβάνει προδικαστικές αποφάσεις σχετικά με την ερμηνεία της παρούσας σύμβασης στις περιπτώσεις που παρόμοιο θέμα εγείρεται σε δικαστήριο κράτους μέλους. Το δικαστήριο αυτό μπορεί, εφόσον εκτιμά ότι είναι αναγκαία απόφαση επί του σημείου αυτού για να εκδώσει τη δική του απόφαση, να ζητήσει από το Δικαστήριο του Ε.Κ. να αποφανθεί επί του ζητήματος αυτού.

>Κείμενο μετά την ψηφοφορία στο ΕΚ>

2β. Η απόφαση του Δικαστηρίου επί των ζητημάτων που αναφέρονται στις παραγράφους 1, 2 και 2α, δεσμεύουν όλα τα μέρη της παρούσας σύμβασης.

(Τροπολογία 20)

Άρθρο 9

>Αρχικό κείμενο>

Έναρξη ισχύος

>Κείμενο μετά την ψηφοφορία στο ΕΚ>

Έναρξη ισχύος

>Αρχικό κείμενο>

1. Το παρόν πρωτόκολλο γίνεται αποδεκτό από τα κράτη μέλη σύμφωνα με τους αντίστοιχους συνταγματικούς τους κανόνες.

>Κείμενο μετά την ψηφοφορία στο ΕΚ>

1. Η παρούσα σύμβαση γίνεται αποδεκτή από τα κράτη μέλη σύμφωνα με τους αντίστοιχους συνταγματικούς τους κανόνες.

>Αρχικό κείμενο>

2. Τα κράτη μέλη γνωστοποιούν στον Γενικό Γραμματέα του Συμβουλίου της Ευρωπαϊκής Ένωσης την ολοκλήρωση των αναγκαίων για την αποδοχή του παρόντος πρωτοκόλλου διαδικασιών σύμφωνα με τους αντίστοιχους συνταγματικούς τους κανόνες.

>Κείμενο μετά την ψηφοφορία στο ΕΚ>

2. Τα κράτη μέλη γνωστοποιούν στον Πρόεδρο της Επιτροπής τη ολοκλήρωση των αναγκαίων για την αποδοχή της παρούσας σύμβασης διαδικασιών σύμφωνα με τους αντίστοιχους συνταγματικούς τους κανόνες.

>Αρχικό κείμενο>

3. Το παρόν πρωτόκολλο τίθεται σε ισχύ ενενήντα ημέρες μετά την γνωστοποίηση που προβλέπεται στην παράγραφο 2, κατά την ημερομηνία έκδοσης της πράξης για τη θέσπιση του παρόντος πρωτοκόλλου από το Συμβούλιο της Ευρωπαϊκής Ένωσης, από το κράτος μέλος που προέβη τελευταίως στη διατύπωση αυτή. Εάν ωστόσο η σύμβαση δεν έχει τεθεί σε ισχύ την ημερομηνία αυτή, το πρωτόκολλο τίθεται σε ισχύ την ημερομηνία που τίθεται σε ισχύ η σύμβαση.

>Κείμενο μετά την ψηφοφορία στο ΕΚ>

3. Η παρούσα σύμβαση τίθεται σε ισχύ ενενήντα ημέρες μετά την γνωστοποίηση που προβλέπεται στην παράγραφο 2, από το κράτος μέλος της Ευρωπαϊκής Ένωσης που προέβη τελευταίως στη διατύπωση αυτή.

(Τροπολογία 21)

Άρθρο 11

>Αρχικό κείμενο>

Επιφυλάξεις

>Κείμενο μετά την ψηφοφορία στο ΕΚ>

Επιφυλάξεις

>Αρχικό κείμενο>

1. Καμία επιφύλαξη δεν γίνεται δεκτή, εξαιρουμένων των επιφυλάξεων που προβλέπονται στο άρθρο 6 παράγραφος 2.

>Κείμενο μετά την ψηφοφορία στο ΕΚ>

Καμία επιφύλαξη δεν γίνεται δεκτή.

>Αρχικό κείμενο>

2. Κάθε κράτος μέλος που έχει διατυπώσει επιφύλαξη μπορεί να την άρει ανά πάσα στιγμή είτε ολοσχερώς είτε εν μέρει, αποστέλλοντας γνωστοποίηση στον θεματοφύλακα. Η άρση αρχίζει να ισχύει κατά την ημερομηνία παραλαβής της γνωστοποίησης από τον θεματοφύλακα.

(Τροπολογία 22)

Άρθρο 11α (νέο)

>Κείμενο μετά την ψηφοφορία στο ΕΚ>

Άρθρο 11α

Οι διατάξεις της παρούσας σύμβασης θα εφαρμόζονται μόνο στο βαθμό που είναι συμβατές με τις κοινοτικές οδηγίες και τους κοινοτικούς κανονισμούς σχετικά με την προστασία των οικονομικών συμφερόντων των Κοινοτήτων.

(Τροπολογία 23)

Άρθρο 12

>Αρχικό κείμενο>

Θεματοφύλακας

>Κείμενο μετά την ψηφοφορία στο ΕΚ>

Θεματοφύλακας

>Αρχικό κείμενο>

1. Θεματοφύλακας του παρόντος πρωτοκόλλου είναι ο Γενικός Γραμματέας του Συμβουλίου της Ευρωπαϊκής Ένωσης.

>Κείμενο μετά την ψηφοφορία στο ΕΚ>

1. Θεματοφύλακας της παρούσης σύμβασης είναι ο Πρόεδρος της Επιτροπής.

>Αρχικό κείμενο>

2. Ο θεματοφύλακας δημοσιεύει στην Επίσημη Εφημερίδα των Ευρωπαϊκών Κοινοτήτων το στάδιο αποδοχών και προσχωρήσεων, τις δηλώσεις, τις επιφυλάξεις καθώς και κάθε άλλη γνωστοποίηση σχετική με το παρόν πρωτόκολλο.

>Κείμενο μετά την ψηφοφορία στο ΕΚ>

2. Ο θεματοφύλακας δημοσιεύει στην Επίσημη Εφημερίδα των Ευρωπαϊκών Κοινοτήτων το στάδιο αποδοχών και προσχωρήσεων καθώς και κάθε άλλη γνωστοποίηση σχετική με την παρούσα σύμβαση.

(Τροπολογία 24)

Άρθρο 12α (νέο)

>Κείμενο μετά την ψηφοφορία στο ΕΚ>

Άρθρο 12α

Ζητεί η Επιτροπή να παρουσιάσει όσο το δυνατόν συντομότερα πρόταση οδηγίας σχετικά με την ευθύνη και την προστασία των μονίμων και λοιπών υπαλλήλων στον ποινικό τομέα που θα περιέχει το λιγότερο τις ακόλουθες διατάξεις:

>Κείμενο μετά την ψηφοφορία στο ΕΚ>

«Οδηγία του Ευρωπαϊκού Κοινοβουλίου

και του Συμβουλίου της ........

>Κείμενο μετά την ψηφοφορία στο ΕΚ>

περί ευθύνης και προστασίας των μονίμων και λοιπών υπαλλήλων σε ποινικά θέματα.

>Κείμενο μετά την ψηφοφορία στο ΕΚ>

Το Συμβούλιο της Ευρωπαϊκής Ένωσης και το Ευρωπαϊκό Κοινοβούλιο,

>Κείμενο μετά την ψηφοφορία στο ΕΚ>

- έχοντας υπόψη τη Συνθήκη περί ίδρυσης της Ευρωπαϊκής Κοινότητας και ειδικότερα τα άρθρα 100Α και 209Α

>Κείμενο μετά την ψηφοφορία στο ΕΚ>

- έχοντας υπόψη την πρόταση της Επιτροπής

>Κείμενο μετά την ψηφοφορία στο ΕΚ>

- έχοντας υπόψη τη γνωμοδότηση της Οικονομικής και Κοινωνικής Επιτροπής

>Κείμενο μετά την ψηφοφορία στο ΕΚ>

- λαμβάνοντας υπόψη ότι η Κοινότητα είναι αρμόδια να προστατεύει σε ποινικό επίπεδο τα οικονομικά της συμφέροντα, έναντι όχι μόνο των αντικανονικών ενεργειών των οικονομικών φορέων, αλλά και έναντι των παράνομων ενεργειών των υπαλλήλων της ή των ενεργειών που στρέφονται κατά αυτών και που δύνανται να προκαλέσουν ζημία στον κοινοτικό προϋπολογισμό[semigr ]

>Κείμενο μετά την ψηφοφορία στο ΕΚ>

- λαμβάνοντας υπόψη ότι οι εφαρμοστέες κανονιστικές διατάξεις πρέπει να είναι ομοιογενείς, ανεξάρτητα από το νομικό επίπεδο[semigr ]

>Κείμενο μετά την ψηφοφορία στο ΕΚ>

- λαμβάνοντας υπόψη ότι οι κανονιστικές αυτές διατάξεις πρέπει να λαμβάνουν ταυτόχρονα υπόψη τις θεμελιώδεις αρχές των συνταγματικών συστημάτων των κρατών μελών και εκείνες των ισχυουσών πράξεων του παράγωγου κοινοτικού δικαίου, όπως είναι ο Κανονισμός Υπηρεσιακής Κατάστασης των κοινοτικών υπαλλήλων[semigr ]

>Κείμενο μετά την ψηφοφορία στο ΕΚ>

- λαμβάνοντας υπόψη ότι οι κανονιστικές διατάξεις για την αρμοδιότητα ποινικής ευθύνης και προστασίας των κοινοτικών υπαλλήλων πρέπει να συμπληρωθούν με διατάξεις περί της διοικητικής ευθύνης αυτών των τελευταίων έναντι της Κοινότητας[semigr ]

>Κείμενο μετά την ψηφοφορία στο ΕΚ>

εξέδωσαν την παρούσα οδηγία

>Κείμενο μετά την ψηφοφορία στο ΕΚ>

Άρθρο 1

>Κείμενο μετά την ψηφοφορία στο ΕΚ>

1. Η παρούσα οδηγία έχει ως στόχο την προστασία των οικονομικών συμφερόντων της Κοινότητας (έσοδα και δαπάνες) από τις αρχές και τις δικαιοδοσίες που είναι αρμόδιες για την εφαρμογή του εθνικού δικαίου σε περιπτώσεις πράξεων που γεννούν την ευθύνη ή απαιτούν την προστασία των μονίμων και λοιπών υπαλλήλων των Ευρωπαϊκών Κοινοτήτων σε ποινικά θέματα.

>Κείμενο μετά την ψηφοφορία στο ΕΚ>

2. Για τους σκοπούς της παρούσης οδηγίας,

>Κείμενο μετά την ψηφοφορία στο ΕΚ>

- με την έκφραση «υπάλληλος» νοείται κάθε υπάλληλος, είτε «κοινοτικός» είτε «εθνικός δημόσιος υπάλληλος», συμπεριλαμβανομένων όλων των εθνικών δημόσιων υπαλλήλων ενός άλλου κράτους μέλους[semigr ]

>Κείμενο μετά την ψηφοφορία στο ΕΚ>

- με την έκφραση «κοινοτικός υπάλληλος» νοείται:

>Κείμενο μετά την ψηφοφορία στο ΕΚ>

. κάθε πρόσωπο που έχει την ιδιότητα του υπαλλήλου ή του μέλους του λοιπού προσωπικού με σύμβαση εργασίας κατά την έννοια του Κανονισμού Υπηρεσιακής Κατάστασης των υπαλλήλων ή του καθεστώτος που εφαρμόζεται στο λοιπό προσωπικό των Κοινοτήτων[semigr ]

>Κείμενο μετά την ψηφοφορία στο ΕΚ>

. κάθε πρόσωπο που τίθεται στη διάθεση της Ευρωπαϊκής Κοινότητας από τα κράτη μέλη ή από δημόσιο ή ιδιωτικό οργανισμό και ασκεί καθήκοντα αντίστοιχα με εκείνα που ασκούν οι υπάλληλοι και το λοιπό προσωπικό των Ευρωπαϊκών Κοινοτήτων[semigr ]

>Κείμενο μετά την ψηφοφορία στο ΕΚ>

. το προσωπικό της ΕΤΕ, του ΕΣΚΤ και του ΕΝΙ.

>Κείμενο μετά την ψηφοφορία στο ΕΚ>

Άρθρο 2

>Κείμενο μετά την ψηφοφορία στο ΕΚ>

1. Για τους σκοπούς της παρούσας οδηγίας:

>Κείμενο μετά την ψηφοφορία στο ΕΚ>

- παθητική δωροδοκία στοιχειοθετείται όταν ένας υπάλληλος ζητά, δέχεται ή λαμβάνει, άμεσα ή με τη μεσολάβηση τρίτου, για τον εαυτό του ή για τρίτο, οποιεσδήποτε προσφορές, υποσχέσεις ή ωφελήματα για να τελέσει ή για να μην τελέσει πράξη στο πλαίσιο των καθηκόντων του ή κατά την άσκηση των καθηκόντων του[semigr ]

>Κείμενο μετά την ψηφοφορία στο ΕΚ>

- ενεργητική δωροδοκία στοιχειοθετείται όταν οποιοσδήποτε υπόσχεται ή παραχωρεί, απευθείας ή μέσω τρίτου, οποιασδήποτε φύσεως ωφέλημα σε υπάλληλο, είτε για τον ίδιο είτε για τρίτον, για να τελέσει ή να μην τελέσει πράξη στο πλαίσιο των καθηκόντων του ή κατά την άσκηση των καθηκόντων του[semigr ]

>Κείμενο μετά την ψηφοφορία στο ΕΚ>

- πλαστογραφία στοιχειοθετείται όταν ένας υπάλληλος κατασκευάζει, εξ ολοκλήρου ή εν μέρει, πλαστό έγγραφο ή νοθεύει γνήσιο έγγραφο[semigr ]

>Κείμενο μετά την ψηφοφορία στο ΕΚ>

- χρήση πλαστών εγγράφων στοιχειοθετείται όταν ένας υπάλληλος, εκ προθέσεως, κάνει χρήση πλαστών εγγραφών[semigr ]

>Κείμενο μετά την ψηφοφορία στο ΕΚ>

- κλοπή κεφαλαίων στοιχειοθετείται όταν ένας υπάλληλος οικειοποιείται ή υπεξαιρεί, για τον εαυτό του ή για τρίτο, ποσά ή αξίες που ανήκουν στην υπηρεσία του.

>Κείμενο μετά την ψηφοφορία στο ΕΚ>

2. Κάθε κράτος μέλος λαμβάνει τα αναγκαία μέτρα για να εξασφαλίσει ότι οι συμπεριφορές που αναφέρονται στην παράγραφο 1, καθώς και οι σχετικές απόπειρες, θα συνιστούν ποινικό αδίκημα όταν θίγουν τα οικονομικά συμφέροντα των Ευρωπαϊκών Κοινοτήτων.

>Κείμενο μετά την ψηφοφορία στο ΕΚ>

3. Κάθε κράτος μέλος λαμβάνει τα αναγκαία μέτρα για να εξασφαλίσει ότι οι συμπεριφορές που αναφέρονται στις παραγράφους 1 και 2 καθώς και η συνεργία ή η ηθική αυτουργία που συνδέονται με αυτές, θα επισύρουν αποτελεσματικές, αναλογικές και αποτρεπτικές ποινές, συμπεριλαμβανομένων και στερητικών της ελευθερίας ποινών όχι μικρότερες:

>Κείμενο μετά την ψηφοφορία στο ΕΚ>

- των τριών ετών για περιπτώσεις διαφθοράς και κλοπής κεφαλαίων[semigr ]

>Κείμενο μετά την ψηφοφορία στο ΕΚ>

- του ενός έτους για πλαστογραφία και χρήση πλαστών εγγράφων.

>Κείμενο μετά την ψηφοφορία στο ΕΚ>

Άρθρο 3

>Κείμενο μετά την ψηφοφορία στο ΕΚ>

Κάθε κράτος μέλος λαμβάνει τα απαραίτητα μέτρα για να εξασφαλίσει ότι στο οικείο ποινικό του δίκαιο οι παραβάσεις περί των οποίων στο άρθρο 2 που διαπράττονται από ή ενάντια σε μέλη της Επιτροπής, του Ευρωπαϊκού Κοινοβουλίου, του Συμβουλίου, του Ευρωπαϊκού Δικαστηρίου, του Ελεγκτικού Συνεδρίου, του μεσολαβητή και των υπευθύνων του ΕΣΚΤ και του ΕΝΙ και των διοικητών της ΕΤΕ αντιστοίχως κατά την άσκηση των καθηκόντων τους, θα τιμωρούνται με τις ίδιες κυρώσεις που μνημονεύονται και στο άρθρο 2.

>Κείμενο μετά την ψηφοφορία στο ΕΚ>

Άρθρο 4

>Κείμενο μετά την ψηφοφορία στο ΕΚ>

1. Οι προηγούμενες παράγραφοι δεν θίγουν τις διατάξεις περί ποινικής διαδικασίας και καθορισμού των αρμοδίων δικαιοδοσιών.

>Κείμενο μετά την ψηφοφορία στο ΕΚ>

2. Η παρούσα οδηγία εφαρμόζεται με πλήρη σεβασμό των σχετικών διατάξεων των συνθηκών για την ίδρυση των Ευρωπαϊκών Κοινοτήτων, του πρωτοκόλλου για τα προνόμια και τις ασυλίες των Ευρωπαϊκών Κοινοτήτων, του Οργανισμού του Δικαστηρίου καθώς και των κειμένων που έχουν εκδοθεί για την εφαρμογή τους, όσον αφορά την άρση των ασυλιών.

>Κείμενο μετά την ψηφοφορία στο ΕΚ>

3. Εφαρμόζεται επίσης με πλήρη σεβασμό των διατάξεων του Κανονισμού Υπηρεσιακής Κατάστασης των κοινοτικών υπαλλήλων, καθώς και των κειμένων εφαρμογής, ιδιαίτερα σε ό,τι αφορά τις κανονιστικές διατάξεις περί των συνεπειών σε πειθαρχικό επίπεδο και από άποψη οικονομικής επανόρθωσης (άρθρα 88 και 22 του Κανονισμού Υπηρεσιακής Κατάστασης).

>Κείμενο μετά την ψηφοφορία στο ΕΚ>

Άρθρο 5

>Κείμενο μετά την ψηφοφορία στο ΕΚ>

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, προκειμένου να συμμορφωθούν προς την παρούσα οδηγία πριν από την 31η Δεκεμβρίου 1999.

>Κείμενο μετά την ψηφοφορία στο ΕΚ>

2. Οι διατάξεις αυτές οφείλουν να παραπέμπουν στην παρούσα οδηγία.

>Κείμενο μετά την ψηφοφορία στο ΕΚ>

3. Τα κράτη μέλη κοινοποιούν στην Επιτροπή το κείμενο των ήδη υπαρχουσών ή νέων διατάξεων εσωτερικού δικαίου που εξασφαλίζουν τη μεταφορά της παρούσας οδηγίας στο εσωτερικό δίκαιο.

>Κείμενο μετά την ψηφοφορία στο ΕΚ>

4. Τα κράτη μέλη κοινοποιούν στην Επιτροπή προ της 31ης Μαρτίου εκάστου έτους τον αριθμό των ποινικών διώξεων που ασκήθηκαν για συμπεριφορές του είδους που ορίζεται στα άρθρα 2 και 3.

>Κείμενο μετά την ψηφοφορία στο ΕΚ>

Άρθρο 6

>Κείμενο μετά την ψηφοφορία στο ΕΚ>

Παραλήπτες της παρούσας οδηγίας είναι τα κράτη μέλη.

>Αρχικό κείμενο>

ΣΧΕΔΙΟ ΔΗΛΩΣΗΣ

_____________________________________

>Κείμενο μετά την ψηφοφορία στο ΕΚ>

ΤΡΟΠΟΠΟΙΗΣΕΙΣ ΤΟΥ

ΕΥΡΩΠΑΙΚΟΥ ΚΟΙΝΟΒΟΥΛΙΟΥ

____________________________________

(Τροπολογία 25)

ΠΑΡΑΡΤΗΜΑ ΙΙ

>Κείμενο μετά την ψηφοφορία στο ΕΚ>

(Το παράρτημα ΙΙ «Σχέδιο δήλωσης προς καταχώρηση στα πρακτικά του Συμβουλίου κατά την έκδοση της πράξης για την κατάργηση του Πρωτοκόλλου» διαγράφεται)

Νομοθετικό ψήφισμα σχετικά με τη γνωμοδότηση του Ευρωπαϊκού Κοινοβουλίου επί του σχεδίου πράξης του Συμβουλίου για την κατάρτιση του πρωτοκόλλου της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων και του σχεδίου πρωτοκόλλου που καταρτίσθηκε με βάση το άρθρο Κ3 της Συνθήκης για την Ευρωπαϊκή Ένωση όσον αφορά τη σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων (υπάλληλοι και μέλη) (C4- 0607/95) - 12549/95 - 96/0902 (CNS))

(Διαδικασία Διαβούλευσης)

Το Ευρωπαϊκό Κοινοβούλιο

- έχοντας υπόψη την πρόταση του Συμβουλίου (12549/95 - 96/0902 (CNS))

- έχοντας κληθεί από το Συμβούλιο να γνωμοδοτήσει σύμφωνα με το άρθρο Κ6 παρ. 2 της Συνθήκης ΕΕ (C4-0607/95),

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων καθώς και τις γνωμοδοτήσεις της Επιτροπής Νομικών Θεμάτων και Δικαιωμάτων των Πολιτών και της Επιτροπής Ελέγχου του Προϋπολογισμού, (Α4- 0130/96),

1. Εγκρίνει με την επιφύλαξη των τροποποιήσεων που επέφερε, την πρόταση του Συμβουλίου[semigr ]

2. καλεί το Συμβούλιο σε περίπτωση που προτίθεται να απομακρυνθεί από το κείμενο που ενέκρινε το Ευρωπαϊκό Κοινοβούλιο να το ενημερώσει[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.